(ATitel)Prvi koraci

AL1	
AL2                    Deca majci	
AL3	Lekarski atest
AL4	Blokirati  žiro račune
AL5	Odmah novac
AL6	Prijava + Obustava informacija
AL7	
AL8	Stvari iz stana
AL9	Dečji vrtić / Promena škole
AL10	Novac za decu
AL11	Pošta
AL12	Krediti + Dugovi
AL13	Traženje stana
AL15                Obavezno imati u vidu

A1

Čak i ako  ste i našli dom za žene (Frauenhaus) ili neko privatno pribežište posle razdvajanja, neopohodno je da odete u nadležne ustanove i sve na službeni način ozvaničite.
Ono sa početka liste morate odmah da obavite!
Dopustite da Vam objasnimo šta je sve potrebno uraditi po redosledu hitnosti.

A2

Deca majci
Ako ste pobegli sa svojom decom, potrebno je da odmah postavite sledeće zahteve za: 

.

A5 (in Deutschland)

Pravo na odredjivanje boravka (Aufenthaltsbestimmungsrecht)
S tim treba požuriti. Ako se nasilnik pre Vas obrati Službi za mlade ili Porodičnom sudu ( Jugendamt oder Familiengericht ) može se dogoditi da Vam na legalan način oduzme decu. 

Kako?
U svom zahtevu opišite opasnosti (  na primer:deca vide  zlostavljanje ili sama bivaju zlostavljana ili otac preti da će oteti decu ...)  
Partner će o tome biti  pismeno obavešten, ali možete  zahtevati da se to ne uradi odmah. 

A6 (in Deutschland)

Gde?
Kod pravne službe za postavljanje  zahteva u  Porodičnom sudu (Rechtsantragstelle im Familiengericht)  koji je nadležan za mesto boravka dece.

Kad?
Pravna služba za postavljanje zahteva (Rechtsantragstelle)  uglavnom radi  pre podne! Ako Vašoj deci preti otmica,  možete se, radnim danima, obratiti  dežurnom sudiji, a subotom  hitnoj pravnoj službi (Richter-Notdienst), koja će Vam odmah izdati  privremenu odluku (einstweilige Anordnung).

R6

Lekarski atest (ärztliches Attest)
Atest o povredama ili o silovanju  je vrlo važan dokaz za sud.
Atest mora da bude napravljen odmah nakon počinjenog dela, čak i ukoliko želite da  kasnije  odlučite o tome, da li ćete  prijaviti nasilnika.

Važno je imati  sudski prihvatljivu i precizno formulisanu dokumentaciju o povredama sa  tačnim pojašnjenjima šta je uslovilo povrede odnosno koji su uzroci povreda.
Možda želite kasnije da odlučite o tome  da li ćete tužiti nasilnika, ali atest mora biti sačinjen  odmah nakon napada.

U lekarskom kartonu ( ärztliches Krankenblatt ) zabeležene povrede mogu i kasnije biti dokazane.

R7

Atest može da izda Vaš ginekolog – zamolite je  da sačuva  dokaze – ili
kućni lekar. Ako povrede nisu vidljive, morate dopustiti da Vas pregleda 
služba hitne pomoći u bolnici.

Važno je da:
Prilikom pregleda ukažete na sve, čak i  najmanje povrede i oštećenja 

A9

Žiro račun blokirati 
-	Ako imate žiro racun u banci  koji je nasilniku dostupan, odmah dajte nalog da bude blokiran, odnosno povucite punomoćje

-	Otvorite sopstveni žiro račun
Tražite pravni savet o tome na  koju sumu, sa zajedničkog žiro racuna, imate pravo na ime izdržavanja  (Unterhalt) 

-	Zajednička štedna knjižica (Sparbuch), vrednosni papiri (Wertpapiere) i slično, trebalo bi  da budu  deponovani na sigurnom. U svakom slučaju napravite  kopije, kako biste mogli da dokažete  o kolikim  se iznosima tj. vrednostima radi.

A10

Odmah novac
Potreban  Vam je novac. Zato što hoćete da pobegnete. Zato što ste povredjeni. Zato što trenutno ne možete da idete na posao. 

1. Zahtev za dobijanje  izdržavanja (Antrag auf Unterhaltsforderung)
Pošaljite zahtev za dobijanje izdrzavanja Vašem pertneru  preko Vašeg  advokata koji je  specijalizovan u oblasti porodičnog prava.
Advokat će moći i da Vas odmah  uputi   koji su sledeći pravni koraci ka razvodu. 

Mnogi domovi  i savetovališta za žene nude pravno savetovanje (Rechtsberatung) ili upućuju na pravnog savetnika.

A11

2. Zahtev za Novac za nezaposlene II  (Arbeitslosengeld II )  
Centar za rad (Jobcenter)  plaća naknadno: to znači,  ta služba prvo preispituje, da  li pre nje postoje druge ustanove ili osobe, koje su obavezne da Vam  plaćaju troškove izdržavanja. Iz tih razloga se ponekad zahteva da prvo zatražite da Vam izdržavanje plaća Vaš partner. 

Strankinje  ( osim  izuzetaka ) ne dobijaju  pomoć za životne potrebe; ukoliko je ipak dobiju i to na trajno, može im se dogoditi da im bude oduzeta dozvola boravka  (Aufenthalterlaubnis)

A12

Kako?
Pozovite Centar za rad (Jobcenter)  da Vam kažu  koje dokumente morate da ponesete, a koje  možete naknadno da dostavite. Jer,  dokumenta se cesto još uvek nalaze  u stanu nasilnika.

Objasnite svoj položaj, jer tada po pravilu možete odmah dobiti novac.

A13

Gde?
Kod nadležnog Centra za rad (Jobcenter)  prema mestu gde  stanujete.
Ukoliko već  dobijate Novac za nezaposlene II ( Arbeitslosengeld II ) , a  preselili ste se,  raspitajte se  koji je Centar za rad je za Vas nadležan.

Zamolite da dobijete  termin van službenog radnog vremena, kako  biste izbegli  neželjeni susret  sa mužem.
Zamolite  da  novo  mesto Vašeg  boravka drže  u tajnosti.

Novac za nezaposlene II  (Arbeitslosengeld II)  
Prijavite Centru za rad  svoju novu adresu i broj novog žiro racuna.

A14

Policijska prijava (Polizeiliche Anmeldung) / Obustava informacija (Auskunftssperre)
Prilikom policijske prijave Vašeg novog mesta boravka (Wohnort) podnesite zahtev za  obustavom informacija (Auskunftssperre). Na taj način niko od  privatnih  lica – pa time ni Vaš suprug- neće saznati gde  stanujete. Dovoljno je  da napišite neformalan  zahtev, u kome ćete kratko pojasniti  razloge.

Gde?
U Nemačkoj  mesto za prijavu boravka  (Meldestelle) može da bude pri  policijskoj stanici  ili kod opštinske Službe za gradjane (Bürgeramt) – raspitajte se o tome u opštini  (Rathaus).

A15

Stvari iz stana
Potrebne su Vam  lične stvari  – dokumenta, igračke, školski pribor, odeća – iz zajedničkog stana?  Zamolite policiju da Vam obezbedi  pratnju radi zaštite (Begleitschutz). Tako je sigurnije.
Čak  i ako nasilnik nije u stanu,  službenici bi trebalo da ostanu sa Vama. 
Prethodno napravite  listu, kako zbog uzbudjenja  ne biste nešto važno  zaboravili.

A16 (Deutschland)

Gde/Kako?
Nazovite broj 110 i pitajte, koja policijska stanica ( zuständige Polizeiwache ) je nadležna za Vaš bivši stan.

Kada dobijete nadležnu policijsku stanicu, zamolite da Vas spoje sa  Službom policijske pratnje  (Lagedienst).
Objasnite u čemu je opasnost i zamolite da Vam obezbede  zaštitnu  pratnju (Begleitschutz).
Dogovorite  termin.
Potvrdom morate  dokazati  da ste policijski prijavljeni ( polizeilich gemeldet ) na toj adresi.

Obratite pažnju:  Radi se o uslužnom  servisu  policije- zakon ih ne obavezuje  na tu vrstu usluga.

A18

Promena dečjeg vrtića ili  promena  škole
Ukoliko ste pobegli od kuće,  morate  da razmislite o tome da decu prijavite u drugoj školi ili drugom  dečjem vrtiću. 
U protivnom bi nasilnik  mogao  da Vas presretne, čak i  da Vam otme decu.
Za promenu škole ili vrtića potrebna Vam je ( već prema zakonskom propisu) saglasnost oca,  koji ima starateljsko pravo. Ipak umesto njegove saglasnosti možete predati i odluku Porodičnog suda.
 
Recite nadležnima u školi ili dečjem vrtiću,  osim Vas ko  sme da preuzme  decu.

Još nešto je važno:  kod Porodičnog suda odmah podnesite  Zahtev za samostalnim starateljskim pravom o deci,  jer  u protivnom, otac ima  pravo da iz dečjih ustanova   preuzme decu.

A19

A20 (Deutschland)

Dečji dodatak  (Kindergeld) 
dobijate za decu do 18. godine starosti.
Kažite da deca žive sa Vama.
Dajte svoj novi žiro račun, tako da nasilnik nema pristup novcu. 
Na uplatu novca možda ćete duže cekati. 

Gde?
Porodična kasa u birou rada (Familienkasse im Arbeitsamt ).
Činovnici i službenici u javnim službama dobijaju novac na kasi gde dobijaju platu (Besoldungskasse).

A21

Akontacija za izdržavanje (Unterhaltsvorschuss)
Ukoliko otac ne plaća izdržavanje, mozete, na osnovu  zahteva dobiti akontaciju za izdržavanje dece ispod 12 godina kod službe za mlade (Jugendamt) na sadašnjem mestu stanovanja – i to maksimalno za 72 meseca. Takodje možete podneti zahtev za potporu deci.

A22

Novac za roditelje  (Elterngeld)
dobijate odmah po  rodjenju deteta do 24. meseca života.
Taj  novac je  moguće dobiti samo šest meseci unazad.
Zahtev možete postaviti kod  Službe za mlade (Jugendamt).

23 24 Österreich

A25

Pošta
U svakom slučaju bi trebalo  da se pobrinete da Vam lična pošta stiže  na neku drugu adresu, na adresu  prijatelja, poznanika ili adresu doma za žene.

Nasilnici  često uništavaju  važne pošiljke  ili otvaraju  poštu i tako dobijaju važne informacije kao na primer o Vašem novom  mestu boravka.

Kod policije i u sudskim aktima Vaša adresa može biti, zaštite radi, čuvana u posebnom kovertu, kako supružnikov advokat,  npr. prilikom uvida u akta,  ne bi mogao da je  sazna. Zahteve za dostavljanje pošte na novu adresu  (Nachsendeantrag) možete podneti u svakoj poštanskoj filijali. Za to je povećana taksa. 

A26

Krediti, dugovi i trajni nalozi  (Daueraufträge)
Vodite računa  o  trajnim  nalozima.
Pitajte svoj kreditni institut kako bi trebalo da postupite. 

Pokušajte da izadjete iz zajedničkih kredita.
Razgovarajte sa bankom o novonastaloj situaciji. Napravite  termin kod savetnika za dužnike (Schuldnerberatung).

A27

Traženje stana
Obratite se Stambenoj službi (Wohnungsamt) u svojoj opštini i pitajte, koje mogućnosti postoje da zatražite  stan,  i šta Vam je za to potrebno.  

Otkažite stan koji ste morali da napustite, kako kasnije ne biste odgovarali zbog   dugova stanarine.
Za to Vam je potreban potpis nasilnika. Ukoliko  on odbije  da potpiše  otpuštanje iz ugovora, objasnite stanodavcu novonastalu  situaciju. Ukoliko sa stanodavcem ne možete da postignete dogovor, morate vrlo brzo da podnesete tužbu protiv nasilnika na saglasnost o prekidu stanarskog ugovora.

A28

Podnesite u  Stambenoj službi (Wohnungsamt)  zahtev da dobijete WBS-  potvrdu  (Wohnberechtigungsschein) o pravu na socijalni stan. Za to Vam treba:

-	Izvod iz policijskog prijavnog registra (polizeiliches Melderegister)
-	Važeći pasoš (Pass) ili lična karta (Personalausweis)
-	Potvrda da živite razdvojeno  (Bescheinigung über das Getrenntleben) 
koju ce vam   izdati  advokat
-       Izvod iz maticne knjige rodjenih  (Geburtsurkunden) Vaše dece
-	Dokazi o prihodima, dakle:  potvrda o pomoći za izdržavanje, potvrda o nadoknadi za nezaposlene ili  pomoći za nezaposlene, potvrda o plati ili zaradi.
-	Eventualno  trudnicki  pasoš (Mutterpass) – jer  se i nerodjeno dete, od   15. nedelje trudnoće,  ubraja u lice koje ima pravo na stambeni prostor.

WBS-potvrda  važi za čitavu Saveznu Republiku Nemačku  i njome stičete  pravo da dobijete socijalni stan (Sozialwohnung).

A29

Obavezno obratiti paznju!

Ukoliko  nasilnik  zna u koje  ustanove odlazite, postoje sledeći načini kako  se možete zaštititi od napada:

-	Dogovorite termine  van  radnog vremena sa strankama .
-	Zamolite osobu od poverenja da Vas prati . 
-	Informišite  nadležne saradnike ovih službi da Vam možda preti napad.
-	Pozovite policiju, ako Vam nasilnik u ustanovama  preti  ili Vas prati.

A30

Držanje u tajnosti!
Zamolite službenike u ustanovama  da Vašu aktuelnu adresu drže u tajnosti,(Adresse geheimhalten)  odnosno da je  ne daju trećem licu. Ukoliko imate adresu poštanskog faha (na pr.: Dom za žene) ona mora biti uvažena. 

A31

Radno mesto
Ukoliko ste zadržali  svoje radno mesto, zamolite pretpostavljene i kolege da nasilniku ne daju nikakve informacije, i da vas upozore  ukoliko Vas on vreba.

A32

Adrese

-	Savetovalista  za žene / Hitni poziv za žene, isto i u većem susednom  gradu- 
         u telefonskom imeniku ili u internetu: www. bv-bff.de

-	 Domovi za žene, takodje i u većem susednom gradu u telefonskom imeniku često označene pod: „Frauen helfen Frauen“- „ Žene pomažu ženama“; takodje se možete raspitati preko Koordinacione službe domova  za žene  (Frauenkoordinierungsstelle)  a broj telefona je: 069/ 6706252 / -260

-        Komunalni opunomoćenici za žene ili ravopravnost, a možete ih dobiti preko gradske uprave, opštine ili zemaljskog saveta 

-       Policija preko broja Hitne službe: 110

-        Pravne službe za podnošenje molbi pri sudu

-        Savetovališta za muškarce – u većim gradovima pod
         www.4uman.info/adressen.html

-        Adrese možete naći i pod:

         www.dajeb.de
         www.frauenberatungsstellen.de
         www.frauennotrufe.de